王之道
予绍兴三十二年夏四月三日行部至山中时月上
去年入山时，孟夏暑犹薄。
来观云母泉，阴崖坐盘礴。
老禅披荆榛，经营始兴作。
山空斤斧响，丁丁振林壑。
挽仰恰周星，炎赫若凌薄。
昨朝发岳阳，东风怒还恶。
惊涛送轻舟，十里沙头落。
投凉不待晓，肩舆上硗确。
僧徒笑相迎，此意安可却。
高亭荫白茅，群峰峙青廓。
偕行二三子，临泉一杯酌。
呼僮瀹石鼎，煮汤旋和药。
谁令俗士驾，急去能不怍。
历成数句语，聊发后来噱。